ddrg/super_eurlex huggingface dataset:
opätovne pripomína svoje nedávne výzvy členským štátom, aby nadviazali na závery Rady pre zahraničné veci z 21. augusta 2013, v ktorých sa oznamuje pozastavenie vývozných licencií na akékoľvek vybavenie, ktoré by sa mohlo použiť na vnútornú represiu v súlade so spoločnou pozíciou 2008/944/SZBP ( 2 ) , a odsudzuje pretrvávajúce nedodržiavanie týchto záväzkov zo strany členských štátov; vyzýva členské štáty, aby zastavili do Egypta cielený vývoz zbraní, technológií určených na sledovanie a iných bezpečnostných zariadení, ktoré môžu uľahčovať útoky na obhajcov ľudských práv a aktivistov občianskej spoločnosti, a to aj v sociálnych médiách, či akýkoľvek iný druh vnútornej represie; vyzýva EÚ, aby v plnej miere začala riadiť svoj vývoz do Egypta, a to pokiaľ ide o tovar, ktorý by sa mohol použiť na represie, mučenie alebo vykonávanie trestu smrti;
27.

domnieva sa, že toto zapojenie by sa malo realizovať v závislosti od veľkosti a oblasti činnosti príslušnej spoločnosti – a s výnimkou malých a stredných podnikov (MSP), ktoré nepôsobia vo vysokorizikových odvetviach, odvetviach, ktoré by mala vymedziť Komisia, – formou poradných výborov, ktorých účastníkmi by boli zástupcovia alebo hovorcovia zainteresovaných strán vrátane zamestnancov, ako aj nezávislých expertov, s celkovým cieľom poskytovať poradenstvo o obsahu a realizácii stratégie spoločnosti v oblasti udržateľnosti; domnieva sa, že tieto poradné výbory by pri odôvodnených obavách z riadneho vykonávania stratégie udržateľnosti a v prípade súhlasu veľkej väčšiny mali mať právo požadovať nezávislý audit;
vyzýva na zvýšenie financovania na všetkých úrovniach riadenia a na mobilizáciu verejných a súkromných investícií do adaptácie; pripomína svoju pozíciu, v ktorej požaduje cieľ výdavkov súvisiacich s klímou vo výške 30 % a cieľ výdavkov na biodiverzitu vo výške 10 % v nasledujúcom VFR na roky 2021 – 2027 a NextGenerationEU, čo by malo prispieť k zmierneniu zmeny klímy a k adaptácii na ňu; požaduje, aby sa odolnosť proti zmene klímy považovala za kľúčové kritérium vo všetkom financovaní EÚ; domnieva sa, že Európska investičná banka (EIB) by ako klimatická banka mala financovať aj opatrenia na adaptáciu na zmenu klímy ( 9 ) ; vyzýva EIB ako klimatickú banku EÚ, aby riadne uvoľnila finančné prostriedky EÚ na adaptáciu na zmenu klímy a aby sa zaviazala k zvýšenej úrovni ambícii v oblasti adaptácie vo svojom pláne pre klimatickú banku, a požaduje zvýšenie stimulov pre MSP, ktoré môžu zohrať rozhodujúcu úlohu pri vypracovaní udržateľných inovatívnych riešení adaptácie; zdôrazňuje, že budúci VFR a Fond obnovy by nemali viesť k zvýšenému tlaku na ekosystémy, ani k ich slabšiemu prepojeniu a či nadmernému využívaniu, keďže len udržateľné využívanie prírody umožní Únii adaptovať sa na nebezpečné antropogénne zasahovanie do klimatického systému a zmierniť ho ( 10 ) ; požaduje primeranú finančnú podporu na plnenie cieľov v oblasti ochrany a obnovy stanovených v stratégii EÚ v oblasti biodiverzity; zdôrazňuje, že treba financovať adaptáciu na zmenu klímy, ktorá bude inkluzívna a bude zohľadňovať rodové hľadisko;
—

so zreteľom na hodnotenie vykonávania dublinského nariadenia Európskym parlamentom (EPRS) z januára 2019, ktoré vypracovala Dr. Amandine Scherrer z oddelenia pre posudzovanie ex post parlamentného riaditeľstva pre posudzovanie vplyvu a európsku pridanú hodnotu (prvá časť) a výskumný tím Európskej rady pre utečencov a exulantov (ECRE), na žiadosť oddelenia pre posudzovanie ex post (druhá časť),
37.

víta cieľ obmedziť používanie a riziká pesticídov do roku 2030 o 50 % a obmedziť stratu živín z hnojív, ako sa stanovuje v stratégii z farmy na stôl a v stratégii v oblasti biodiverzity, ako aj rozhodnutie revidovať smernicu o trvalo udržateľnom používaní pesticídov a začleniť lepšie hospodárenie so živinami do cieľov nových strategických plánov SPP a týchto dvoch stratégií; požaduje, aby sa uvedené zámery a ciele transponovali do právnych predpisov, ako aj do pripravovaného akčného plánu nulového znečisťovania; zdôrazňuje naliehavú potrebu znížiť vplyv pesticídov na zdroje pitnej vody tým, že sa v (opätovných) procesoch schvaľovania účinných látok a povoľovania pesticídov bude v plnej miere riešiť ochrana týchto zdrojov;
14.

zdôrazňuje, že petičná sieť je užitočný nástroj na zvyšovanie povedomia o otázkach, ktoré sú predmetom petícií, a na uľahčenie spracovania petícií v iných výboroch, ktorým sa posielajú na vyjadrenie stanoviska alebo pre informáciu; konštatuje, že je potrebné zabezpečiť primerané následné kroky v súvislosti s petíciami v rámci parlamentnej a legislatívnej činnosti; zdôrazňuje, že petičná sieť by sa mohla považovať za strategický nástroj na posilnenie práva legislatívnej iniciatívy Európskeho parlamentu, ktoré je zakotvené v článku 225 ZFEÚ, čím by sa riešili nedostatky a nezrovnalosti v právnych predpisoch EÚ, na ktoré sa upozorňuje v petíciách, s cieľom zabezpečiť plnú ochranu práv občanov; domnieva sa, že schôdze petičnej siete majú zásadný význam pre posilnenie spolupráce medzi parlamentnými výbormi, pretože umožňujú výmenu informácií a najlepších postupov medzi členmi siete; zdôrazňuje, že užšie prepojenie medzi výbormi by mohlo tiež zlepšiť účinnosť plánovania vypočutí a parlamentných štúdií týkajúcich sa rovnakých tém; zasadzuje sa za vypracovanie mechanizmu, ktorý by umožňoval priamu účasť Výboru pre petície na legislatívnom procese;
9.

so znepokojením konštatuje, že priemerný čas transpozície v EÚ sa predĺžil, keďže transpozícia smerníc do vnútroštátnych právnych predpisov trvala v roku 2019 o tri mesiace dlhšie ako v roku 2018; požaduje primerané načasovanie legislatívnych postupov, aby sa poskytol dostatočný čas na transpozíciu; zdôrazňuje, že právo EÚ musí byť formulované jasným a zrozumiteľným spôsobom, v súlade so zásadami právnej zrozumiteľnosti, transparentnosti a právnej istoty; požaduje primerané posúdenie vplyvu práva EÚ ex ante aj ex post ; pripomína, že právne predpisy, ktoré vedú k najvážnejším postupom v prípade nesplnenia povinnosti, sú výsledkom smerníc; pripomína, že nariadenia sa priamo a povinne uplatňujú vo všetkých členských štátoch; vyzýva preto Komisiu, aby pokiaľ možno využívala nariadenia vždy, keď zvažuje legislatívne návrhy;
zdôrazňuje, že zdravotné postihnutie by sa malo zahrnúť ako aspekt do všetkých všeobecných iniciatív v oblasti rodovej rovnosti podporovaných v Európskej únii; Naliehavo žiada, aby všetky všeobecné iniciatívy v oblasti rodovej rovnosti presadzované v Európskej únii zahŕňali hľadisko zdravotného postihnutia; naliehavo žiada, aby bola zaručená ochrana obetí rodovo motivovaného násilia so zdravotným postihnutím v opatrovníctve alebo v inom režime s obmedzenou právnou spôsobilosťou, a na tento účel nalieha na účinný prístup tejto skupiny k spravodlivosti, ako aj na školenie a podporu spôsobilosti odborníkov z osobitných služieb zapojených do procesu (napríklad z oblasti trestného súdnictva alebo zdravotníckych pracovníkov); naliehavo žiada, aby sa vytvoril prístupný a nestereotypný vzdelávací systém, ktorý umožňuje dievčatám a ženám so zdravotným postihnutím vybrať si študijný odbor a prácu podľa ich želania a talentu bez toho, aby boli obmedzované nedostupnosťou, predsudkami a stereotypmi; podporuje zapojenie žien so zdravotným postihnutím ako modelov zmien v rodovej rovnosti a hnutia za práva žien; podporuje účasť žien so zdravotným postihnutím ako modelov zmeny v hnutiach za rodovú rovnosť a práva žien; naliehavo žiada, aby boli ženy a dievčatá so zdravotným postihnutím vrátane tých, ktoré sú v ústavoch, začlenené do všetkých plánov prevencie s cieľom predchádzať prípadom rakoviny prsníka a krčka maternice v členských štátoch, ako aj začlenenie tejto skupiny do všetkých programov zameraných na boj proti HIV/AIDS a iných programov zameraných na odstránenie pohlavne prenosných chorôb; naliehavo žiada, aby boli všetky zhromaždené ukazovatele a údaje o otázkach rodovej rovnosti rozčlenené podľa veku, zdravotného postihnutia a pohlavia.
64.

poukazuje na to, že spolupráca EÚ s Čínou v kontexte platformy v oblasti prepojenosti EÚ a Číny priniesla primerané výsledky; pripomína iniciatívu Jedno pásmo, jedna cesta, ktorá je ústredným prvkom asertívnej zahraničnej politiky Číny; vyjadruje ochotu zvážiť partnerstvo s iniciatívou Jedno pásmo, jedna cesta v určitých prípadoch, ak to neohrozí základné zásady EÚ, ak iniciatíva spĺňa medzinárodné normy a ak príslušné projekty kontroluje Komisia, aby sa zabezpečilo, že sú v súlade s normami a štandardmi EÚ, ako sú sociálne, environmentálne a fiškálne normy a udržateľnosť, transparentnosť, inkluzívnosť, zásada právneho štátu, dodržiavanie ľudských práv a reciprocita, aby sa nezvýšil medzinárodný pákový efekt v súvislosti s ozbrojovaním tretích krajín a aby sa zabezpečila integrita spoločného trhu a politická súdržnosť EÚ; v tejto súvislosti sa domnieva, že by sa mal klásť dôraz na zlepšenie eurázijskej dopravnej infraštruktúry, najmä pokiaľ ide o multimodálnu a udržateľnú dopravu;
6.

zdôrazňuje význam všetkých typov vzdelávania, formálneho, neformálneho a informálneho, súvisiacich s kultúrnym dedičstvom a humanitnými vedami vrátane dejín a filozofie v každom veku; domnieva sa, že osobitná pozornosť by sa mala venovať žiakom a študentom so zdravotným postihnutím a tým, ktorí pochádzajú zo znevýhodneného prostredia; opätovne zdôrazňuje význam začlenenia rôznych umeleckých foriem, ako sú hudba, film, divadlo, literatúra, dizajn a architektúra, do školských osnov alebo medzi činnosti dopĺňajúce učebné osnovy; domnieva sa, že rôzne existujúce materiály, ktoré boli vytvorené pri príležitosti Európskeho roka kultúrneho dedičstva, ako je príslušný súbor eTwinning, by sa mali propagovať aktívnejšie; vyzýva Komisiu, aby komplexnejšie začlenila kultúrne dedičstvo do svojej stratégie zameranej na vytvorenie európskeho vzdelávacieho priestoru s cieľom pomôcť študentom rozvinúť silný zmysel pre európske občianstvo;
27.

vyzýva na prijatie opatrení na ďalšie posilnenie bezpečnosti cestnej premávky a zachovanie a zlepšenie prevádzkovej bezpečnosti počas celého životného cyklu kritickej infraštruktúry, pričom treba zohľadniť potreby nemotorizovaných účastníkov dopravy, a to s cieľom chrániť zraniteľných účastníkov cestnej premávky; pripomína význam podpory inovatívnych a inteligentných riešení bezpečnosti cestnej premávky s cieľom splniť strategický cieľ EÚ Vision Zero (nulová úmrtnosť na cestách); zdôrazňuje, že je potrebné splniť nové bezpečnostné požiadavky smernice (EÚ) 2019/1936, a poukazuje na to, že na tento účel sú potrebné ďalšie investície do adaptácie a údržby infraštruktúry, ktoré by sa mali zabezpečiť; zdôrazňuje, že akékoľvek zjednodušenie regulačných požiadaviek na projektové postupy pri revízii usmernení TEN-T by sa nemalo uskutočňovať na úkor najprísnejších bezpečnostných noriem;
—

so zreteľom na správu EIGE s názvom Beijing + 25: the fifth review of the implementation of the Beijing Platform for Action in the EU Member States (Peking + 25: piate preskúmanie vykonávania Pekinskej akčnej platformy v členských štátoch EÚ), ktorá bola uverejnená 5. marca 2020,
D.

keďže 13. júna 2020 nelegitímny Najvyšší súd vymenoval nových členov Národnej volebnej rady bez toho, aby na to mal zákonnú právomoc; keďže podľa článkov 187 a 296 venezuelskej ústavy patrí takéto menovanie do výhradnej a výlučnej zodpovednosti Národného zhromaždenia, t. j. orgánu demokraticky voleného venezuelským ľudom; keďže medzinárodné spoločenstvo neuznalo žiadne rozhodnutia ani uznesenia, ktoré tieto nelegitímne orgány jednostranne prijali; keďže úradníci zodpovední za tieto rozhodnutia boli tiež zaradení do sankčného zoznamu Rady;
9.

vyzýva Radu, aby na svojich nadchádzajúcich zasadnutiach zaujala aktívny postoj k tejto otázke a aby výrazne posilnila reštriktívne opatrenia EÚ voči Rusku, a to aj uložením sankcií jednotlivcom a právnickým osobám zapojeným do rozhodnutia o zatknutí a uväznení Alexeja Navaľného; domnieva sa okrem toho, že EÚ by v rámci globálneho sankčného režimu v oblasti ľudských práv mala uvaliť dodatočné cielené reštriktívne opatrenia voči všetkým osobám, ktoré sa priamo podieľali na útokoch voči nemu alebo nesú za ne zodpovednosť;
46.

víta vykonanie strategického preskúmania prvej fázy PESCO do konca roku 2020 vrátane prehľadu o pokroku programu a určenia ustanovení potrebných na zefektívnenie PESCO a posilnenia jej zamerania na ciele; považuje PESCO za nástroj, ktorý prispieva k posilneniu udržateľnej a efektívnej spolupráce a integrácie EÚ v oblasti obrany zlepšovaním obranných spôsobilostí a interoperability zúčastnených členských štátov, najmä pokiaľ ide o dostupnosť, flexibilitu a schopnosť nasadenia síl; pripomína, že projekty PESCO by mali pomôcť maximalizovať účinnosť výdavkov na obranu; domnieva sa, že PESCO by sa mala využívať ako doplnkový nástroj na dosiahnutie cieľov EÚ a mala by prispievať k cieľom NATO; víta nedávne prijatie rozhodnutia o zapojení tretích krajín do PESCO, ale poznamenáva, že každé takéto výnimočné zapojenie do individuálnych projektov PESCO musí členským štátom EÚ a projektom priniesť pridanú hodnotu a prispieť k posilneniu PESCO a SBOP a k splneniu náročnejších záväzkov, a to za veľmi prísnych politických, vecných a právnych podmienok, a musí sa uskutočňovať na základe zavedenej a účinnej reciprocity;
H.

keďže 27. augusta 2020 bol pán Rusesabagina násilne prevezený z Dubaja do Kigali za neistých okolností a znovu sa objavil až 31. augusta 2020 v sídle rwandského vyšetrovacieho úradu (RIB); keďže rwandský súd oznámil, že pán Rusesabagina bol zatknutý na medzinárodnom letisku v Kigali, čo je v rozpore so skorším policajným vyjadrením, v ktorom bolo uvedené, že bol zatknutý v rámci medzinárodnej spolupráce; keďže orgány Spojených arabských emirátov popierajú akúkoľvek účasť na jeho odovzdaní a následnom zatknutí; keďže zákonné zadržiavanie a odovzdanie podozrivého z jednej krajiny do druhej na účely trestného konania by sa malo vykonávať v rámci vydávacieho konania pod dohľadom nezávislého súdu;
P9_TA(2021)0058

25 rokov po prijatí Pekinskej deklarácie a akčnej platformy: budúce výzvy v oblasti práv žien

Uznesenie Európskeho parlamentu z 11. februára 2021 o budúcich výzvach v oblasti práv žien v Európe: viac ako 25 rokov po Pekinskej deklarácii a Pekinskej akčnej platforme (2021/2509(RSP))

(2021/C 465/17)

Európsky parlament,

so zreteľom na Agendu 2030 pre udržateľný rozvoj, ktorú prijala OSN, zásadu „na nikoho nezabudnúť“, a najmä na cieľ č. 1, ktorý usiluje o odstránenie chudoby, cieľ č. 3, ktorý usiluje o to, aby ľudia mohli žiť zdravo, cieľ 5, ktorý usiluje o dosiahnutie rodovej rovnosti a zlepšenie životných podmienok žien, cieľ č. 8, ktorý usiluje o dosiahnutie udržateľného a hospodárskeho rastu, a cieľ č. 13, ktorý usiluje o prijatie naliehavých opatrení na boj proti zmene klímy a jej dôsledkom;

vyslovuje poľutovanie nad tým, že hľadisko rodovej rovnosti sa neuplatňuje systematicky vo všetkých oblastiach politiky a programoch financovania EÚ; víta zavedenie uplatňovania hľadiska rodovej rovnosti ako horizontálnej priority vo viacročnom finančnom rámci na roky 2021 – 2027; vyzýva Komisiu, aby zabezpečila uplatňovanie systematického uplatňovania hľadiska rodovej rovnosti ako kľúčovej stratégie na podporu realizácie rodovej rovnosti a aby v konzultácii s odborníkmi na rodové rozpočtovanie uplatňovala rodové rozpočtovanie, postupy a plány s cieľom zabezpečiť, aby ženy a muži mali rovnaký prospech z verejných výdavkov na všetkých úrovniach rozpočtovania, a aby sa hľadisko žien začleňovalo do všetkých oblastí s osobitnými finančnými prostriedkami na riešenie faktorov nerovností, ako je násilie páchané na ženách a dievčatách, a to aj pri prideľovaní prostriedkov na program Občania, práva a hodnoty, ktorý je zameraný na podporu rodovej rovnosti;

12.

pripomína, že v Európskej únii žije 46 miliónov žien a dievčat so zdravotným postihnutím a že polovica všetkých žien v produktívnom veku so zdravotným postihnutím je ekonomicky neaktívna; zdôrazňuje osobitné problémy, ktorým čelia ženy so zdravotným postihnutím, a pripomína, že miera materiálnej deprivácie žien so zdravotným postihnutím je vo všetkých členských štátoch závažná; opätovne preto potvrdzuje, že treba ďalej začleňovať rodové hľadisko do nadchádzajúcej stratégie v oblasti rovnosti osôb so zdravotným postihnutím na rok 2021;
1.

čo najdôraznejšie odsudzuje násilie v Jemene, ktoré pretrváva už od roku 2015 a vyústilo do najhoršej humanitárnej krízy na svete; pripomína, že konflikt v Jemene nemožno vyriešiť vojenskou cestou a že krízu možno trvalo vyriešiť len inkluzívnym procesom rokovaní pod vedením Jemenčanov, za ktorý budú zodpovední a do ktorého budú zapojené všetky časti jemenskej spoločnosti a všetky strany konfliktu; zdôrazňuje, že s cieľom zastaviť vojnu a zmierniť súčasnú humanitárnu krízu by sa všetky strany mali zapojiť do rokovaní v dobrej viere, ktoré povedú k realizovateľným politickým a bezpečnostným opatreniam v súlade s rezolúciou Bezpečnostnej rady OSN č. 2216 (2015), spoločnými vykonávacími mechanizmami misie OSN na podporu dohody z al-Hudajdy a globálneho prímeria, ako sa požaduje v rezolúcii Bezpečnostnej rady OSN č. 2532 (2020);
K.

keďže armáda si zvykla odstaviť politických rivalov a kritikov tým, že ich obviňovala zo záhadných trestných činov; keďže Aun Schan Su Ťij bola zatknutá a neskôr obvinená z nezákonného dovozu najmenej 10 prenosných vysielačiek; keďže zvrhnutý prezident Win Myint bol 1. februára 2021 zadržaný za porušenie mimoriadnych opatrení v súvislosti s koronavírusom a je obvinený z toho, že sa počas minuloročnej volebnej kampane pozdravil vozidlo plné fanúšikov; keďže ak by boli Aun Schan Su Ťij a Win Myint uznaní vinnými, mohli by čeliť až trom rokom väzenia; keďže záznam v registri trestov by im mohlo brániť v návrate do verejnej funkcie;
uznáva pridružené partnerstvo Ukrajiny a ostatných signatárskych strán dohôd o pridružení a DCFTA a vyzýva na posilnený politický dialóg s nimi s cieľom pokročiť v ďalšej hospodárskej integrácii a harmonizácii právnych predpisov; v súlade so zásadou „viac za viac“ vyzýva EÚ, aby zvážila vytvorenie stratégie posilnenej spolupráce v oblasti reforiem a investícií pre tri pridružené krajiny vrátane Ukrajiny, ktorá by bola podmienená okrem iného v oblasti budovania investičných kapacít, dopravy, energetiky, spravodlivosti a digitálneho hospodárstva, a prostredníctvom ktorej by sa krajina pripravovala na ambiciózny program integrácie do EÚ; vyzýva Komisiu, aby v spolupráci s medzinárodnými finančnými inštitúciami navrhla Ukrajine a iným krajinám pridruženým k EÚ podrobný, podmienený a prispôsobený hospodársky a investičný plán v súvislosti s riešením dôsledkov pandémie COVID-19 do konca roka 2020; okrem toho vyzýva inštitúcie EÚ, aby analyzovali možnosť zahrnúť Ukrajinu a ostatné pridružené krajiny ako pozorovateľov do rokovaní výborov zriadených podľa článku 291 ZFEÚ a nariadenia (EÚ) č. 182/2011 ( 7 ) , ako aj do zasadnutí pracovných skupín a výborov Rady s cieľom preukázať záväzky EÚ pokračovať v integrácii a posilniť orientáciu na reformy a administratívne know-how krajín;
18.

zdôrazňuje, že pri každom preskúmaní rámcovej stratégie menovej politiky by sa mala naliehavo zohľadňovať povaha európskeho hospodárstva, ktoré je čoraz viac viazané na služby a digitalizované, a malo by sa posúdiť, do akej miery to bráni transmisii menových politík do reálnej ekonomiky;
—

so zreteľom na návrh rozhodnutia Európskeho parlamentu a Rady z 13. októbra 2020 o mobilizácii Fondu solidarity Európskej únie na účely poskytnutia pomoci Chorvátsku a Poľsku v súvislosti so živelnou pohromou a poskytnutia zálohových platieb pre Grécko, Chorvátsko, Írsko, Maďarsko, Nemecko, Portugalsko a Španielsko v súvislosti so závažným ohrozením verejného zdravia (COM(2020)0960),
3.

domnieva sa, že zoznam EÚ je potrebné zreformovať na úrovni EÚ; odporúča, aby bol tento proces formalizovaný, najmä prostredníctvom právne záväzného nástroja; domnieva sa, že táto reforma by sa mala uskutočniť do konca roka 2021 s cieľom chrániť EÚ pred akýmikoľvek ďalšími stratami príjmov v období obnovy po pandémii ochorenia COVID-19; žiada Radu, aby poverila Komisiu, aby s podporou členských štátov a s náležitým zapojením Európskeho parlamentu posúdila tretie jurisdikcie na základe jasných a transparentných kritérií a aby Rade predložila návrh na zaradenie jurisdikcií do zoznamu, ktorý by sa mal zverejniť predtým, ako Rada zoznam a jeho revízie formálne prijme; vyzýva Radu, aby Európskemu parlamentu udelila úlohu pozorovateľa na rokovaniach skupiny pre kódex správania; domnieva sa, že takéto zmeny by zabezpečili nestrannosť, objektivitu a zodpovednosť procesu zostavovania zoznamu;
53.

vyzýva Komisiu a členské štáty, aby v EÚ ešte zvýšili investície do sociálneho, nájomného, energeticky účinného bývania a cenovo dostupného bývania a do riešenia bezdomovectva a vylúčenia v oblasti bývania; v tomto smere požaduje investície prostredníctvom Európskeho fondu regionálneho rozvoja, Fondu na spravodlivú transformáciu, Programu InvestEU, ESF+, programu Horizont Európa a Next Generation EU, a najmä Mechanizmu na podporu obnovy a odolnosti, Investičnej iniciatívy v reakcii na koronavírus (CRII) a Investičnej iniciatívy v reakcii na koronavírus Plus (CRII+); požaduje väčšiu súčinnosť medzi týmito nástrojmi; víta financovanie úverov na sociálne a cenovo dostupné bývanie prostredníctvom Programu InvestEU a širšieho portfólia EIB; vyzýva Komisiu a členské štáty, aby začlenili sociálny pokrok ako investičnú prioritu, spolu so zelenou a digitálnou transformáciou, do Mechanizmu na podporu obnovy a odolnosti s cieľom chrániť zraniteľné osoby pred negatívnym vplyvom súčasnej krízy a zahrnúť plány sociálneho pokroku do plánov na podporu obnovy a odolnosti, v ktorých sa uvedie, ako sa budú realizovať zásady Európskeho piliera sociálnych práv a kam sa budú zameriavať sociálne investície vrátane investícií do sociálneho bývania; naliehavo vyzýva Komisiu, aby zabezpečila lepšiu dostupnosť finančných prostriedkov EÚ a financovania EIB pre miestnych a regionálnych poskytovateľov sociálneho a nájomného cenovo dostupného bývania; vyzýva EIB, aby sa snažila posilniť túto dostupnosť prostredníctvom cielenej technickej pomoci a užšej spolupráce s finančnými sprostredkovateľmi a členskými štátmi;
39.

opätovne zdôrazňuje svoju výzvu, aby sa doložky o ľudských právach systematicky začleňovali do všetkých medzinárodných dohôd, najmä obchodných dohôd a dohôd o pridružení medzi EÚ a krajinami mimo EÚ a aby sa riadne presadzovali a monitorovali, a to aj prostredníctvom merateľných kritérií a pravidelných posúdení vplyvu, so zapojením Európskeho parlamentu a občianskej spoločnosti; zdôrazňuje, že v týchto doložkách by sa mali stanoviť mechanizmy na zabezpečenie ich účinného presadzovania a postupy, v rámci ktorých sa stanovia jasné a presvedčivé dôsledky vyplývajúce z porušenia dohôd vrátane pozastavenia dohôd alebo v krajnom prípade odstúpenia EÚ od dohôd; požaduje lepšiu koordináciu a komunikáciu medzi špecializovanými subjektmi zodpovednými za príslušné oblasti politiky, ako je obchod a ľudské práva, s cieľom účinnejšie začleniť aspekty ľudských práv do obchodnej a investičnej politiky; naliehavo žiada, aby sa zriadili nezávislé mechanizmy monitorovania ľudských práv v súvislosti s obchodnými dohodami a dohodami o zahraničných investíciách, ako aj nezávislý mechanizmus podávania sťažností s cieľom poskytnúť postihnutým občanom a miestnym zainteresovaným stranám účinný prostriedok nápravy;
(10)

Právo na odpojenie znamená právo pracovníkov nevykonávať pracovné činnosti a nezapájať sa do pracovnej komunikácie mimo pracovného času pomocou digitálnych nástrojov, ako sú telefonické hovory, e-maily alebo iné správy. Právo na odpojenie by malo oprávňovať pracovníkov na to, aby mimo pracovného času mohli vypnúť pracovné nástroje a nemuseli reagovať na požiadavky zamestnávateľa, a to bez toho, aby im hrozili nepriaznivé následky, ako napríklad prepustenie z práce alebo iné odvetné opatrenia. Zamestnávatelia by naopak nemali vyžadovať, aby pracovníci pracovali mimo pracovného času. Zamestnávatelia by nemali podporovať kultúru práce „neustále byť k dispozícii“, v ktorej sú pracovníci, ktorí sa vzdávajú práva na odpojenie, jasne uprednostňovaní pred tými, ktorí tak neurobia. Pracovníci, ktorí nahlasujú situácie nedodržiavania práva na odpojenie na pracovisku, by nemali byť penalizovaní.